《寄何稼隐》
宋代·方一夔

欲出孤云意已阑，东风吹梦落东安。灯前乡国千山隔，窗外乾东一面宽。

放马脱缰嘶晓岸，连樯牵索上晴滩。阑干倚遍空相忆，花落芳洲春半残。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。